text: Elevbyråd fordelte én million kroner mellem sig
  21 april 2017 kl. 15.05
  En række elever fra Sønderborg Kommune skulle i dag blive enige om, hvordan de skulle fordele 1 million kroner til forskellige ønsker.
  Hvad sker der, hvis man giver en flok skoleelever 1 million kroner at råde over? Det spørgsmål fik Sønderborg Kommune svar på fredag, hvor de havde samlet et byråd af elevrådsrepræsentanter fra kommunens skoler.
  Inden eleverne mødte op, havde de hjemme på skolerne udarbejdet lister og budgetter til en række ting, som de godt kunne tænke sig. Ønskerne talte alt fra legepladser, fodboldmål og kælkebaner til højtalere, mikrofoner og møbler.
  I alt løb ønskerne op i omtrent 2,4 millioner kroner – men eleverne havde altså kun 1 million kroner til rådighed. Derfor skulle de fremlægge ønskerne for hinanden, og sammen forhandle sig frem til, hvad er skulle afsættes penge til, og hvilke ideer, der skulle skrottes.
  Og det var ikke kun penge, de unge mennesker tog hjem med.
  - Det er en modningsproces på en måde. Vi lærer blandt at andet stille os op og tale foran en masse,  at forhandle og får viden om, hvordan tingene foregår i et demokrati, siger Thor Kryhlmand Iversen, fra 8. klasse på Hørup Centralskole, til TV SYD.
  Herunder kan du se, hvordan elverne endte med at fordele de 1 millione kroner, de blev tildelt.
  Sådan fordelte de millionen
  10'eren - 55.000 kr.LED Screen, Mikrofoner - trådløse mikrofoner m/stativ, Cameo Studio mini LED-lampe, højttalerstativ, Dynacord Powermate og højttaler.Ahlmann-Skolen - 70.900 kr.Svævebane, underlag mv.Augustenborg Skole - 63.500 kr.TarzanbaneBroager Skole 79.995 kr.SkaterrampeDybbøl-Skolen 80.667 kr.Dobbelt mødested - Kompan og StarSurfer.Fryndesholm Skole - 75.000 kr.Parkourstativ - incl. faldunderlag og et legehus.Gråsten Skole - 42.102 kr.6 kort á 7017,19 krHumlehøj-Skolen - 57.600 kr.Tarzanbane og faldunderlag.Hørup Skole - 36.613 kr.3 bænke, 2 mål, 2 indedørsbordtennisborde og kælkebane med kælk.Lysabild Børneunivers 41.1132 kr.2 basketnet + opstregning og bænkebord.Nybøl Skole - 19.190 kr.Gravko, legehus og sandkassesæt.Nordals Skole - 600 kr.HøretelefonerNydamskolen 71.196 kr.2 Sheltere á 11196 og en hoppepude.Nørreskov-Skolen - 100.000 kr.Indhegnet fodboldbaneSønderskov-Skolen - 54.155 kr.Klatre- og boldvæg samt gyngestativ.Rinkenæs Skole - 28.400 kr. RobinagyngeUlkebøl Skole - 53.950 kr.10 rumdelere og en 1 trampolin.Kløver-Skolen - 70.000 kr.Pavillion og skur til cykler.
  
  